**ПРЕГЛЕД ОДРЕДАБА КОЈЕ СЕ ДОПУЊУЈУ**

Члан 5.

У Републици Србији се празнује и обележава радно Свети Сава – Дан духовности, ДАН ЋИРИЛА И МЕТОДИЈА - ДАН СЛОВЕНСКЕ ПИСМЕНОСТИ И КУЛТУРЕ, Видовдан – спомен на Косовску битку, Дан сећања на жртве холокауста, геноцида и других жртава фашизма у Другом светском рату и Дан сећања на српске жртве у Другом светском рату – спомен на 21. октобар 1941. године и крваву јесен 1941. године када су немачке окупационе снаге извршиле масовни ратни злочин над цивилима у Крагујевцу и широм Србије.

Свети Сава празнује се 27. јануара, Дан сећања на жртве холокауста, геноцида и других жртава фашизма у Другом светском рату – 22. априла, ДАН ЋИРИЛА И МЕТОДИЈА - ДАН СЛОВЕНСКЕ ПИСМЕНОСТИ И КУЛТУРЕ 24. МАЈА, Видовдан 28. јуна, Дан сећања на српске жртве у Другом светском рату – 21. октобра.